17. november 2020 Nr. 1622

# Politiit paasiniaasartui (PET) pillugit inatsisip Kalaallit Nunaannut atortuulersinnissaanut peqqussut

Uagut MARGRETHE AAPPAAT, Guutip saammaassineratigut Danmarkip dronningia, nalunaarpugut:

Politiit paasiniaasartui (PET) pillugit inatsimmi nr. 604, 12. juni 2013-imeersumi § 251, aamma pisortat ingerlatsinerat pillugu inatsisip allanngortinneranik inatsimmi nr. 1624, 26. december 2013-imeersumi § 5, imm. 22, Politiit paasiniaasartui (PET) pillugit inatsit aamma Illersornissaqarfiup paasiniaasartui (FE) pillugit inatsit (Suliani aalajangiiffiusussani kinaassutsip uppernarsarnissaanut piumasaqaat il. il. aamma PET-ip suliaani allaffis-sornermut tunngassuteqartuni allagaatinik takunnissinnaatitaaneq) aamma Politiit paasini-aasartui (PET) pillugit inatsisip allanngortinneranik aamma, Akitsuuserinermut (Politiit paasiniaasartuisa qunusiarinnilluni pinerluttoqartillugu timmisartuni ilaasut pillugit paasissutissanik pissarsisinnaanerat il. il. aamma akitsuuserinermi il. il. SKAT-ip akitsuuserinikkut nakkutilliinerani timmisartuni ilaasut pillugit paasissutissanik suliarin-nittarneq) inatsimmi nr. 1881, 29. december 2015-imeersumi § 4, imm. 23, aamma Politiit paasiniaasartui (PET) pillugit inatsisip allanngortinneranik inatsimmi nr. 1727, 27. december 2016-imeersumi § 34, (Pinerlunniaqatigiinnikkut pinerlunnernut sakkortunerpaanut tunngatillugu PET-ip suliassaasa allanngortinneqarnerat aamma PET-ip paasissutissanik piiaanissamut pisussaaffia), inatsinik atuutsitsillutik oqartussat inunnut paasissutissanik suliarinnittarnerat pillugu inatsisip, mediat paasissutissaateqarfii pillugit inatsisip (Paasissutissaasivinnik kikkunnit tamanit iserfigineqarsinnaasunik atuinermi il. il. databeskyttelseslove-p, databeskyttelsesforordning-ip aamma tusagassiornermi akisussaaneq pillugu inatsisip atorneqarnerisa kingunerisaanik allannguutit malitsiusut il. il.) inatsisillu allat allanngortinneqarnerat pillugit inatsimmi nr. 503, 23. maj 2018-imeersumi § 33, imm. 25, aamma timmisartuni ilaasut pillugit paasissutissanik katersineq, atuineq toqqortaqarnerlu pillugit inatsit (PNR-loven) nr. 1706, 27. december 2018-imeersumi § 36, imm. 16 malillugit aalajangerneqarpoq, inatsit Kalaallit Nunaanni atuutilersinneqassasoq imatut oqaaser-talerlugu:

Kapitali 1
*Suliassat*

**§ 1.** Politiit paasiniaasartuisa suliassaraat

1) naalagaaffiup namminersorneranut isumannaatsuutinneqarneranullu pi-nerluttuliornerit aamma naalagaaffiup aqutsivigineqarneranut naalagaaf-fiup oqartussaassuisut qullerpaartaasunut pinerluttuliornerit, qunusiarin-ninnerit il. il. pinaveersaartissallugit, misissuiffigeqqissaassallugit akiorni-assallugillu, tak. Kalaallit Nunaanni pinerluttulerinermi inatsimmi kapitali 7 aamma 8,

2) sioorasaarutit nalilersornissaat pillugu periaasissiussallutik,

3) politiit allat ikiorsertassallugit,

4) justitsministeri ilisimatittassallugu pissutsinik nunap isumannaat-suutinneranut pingaarutilinnik, pissutsinik isertortumik paasiniaasartut suliaasa iluanni annertuumik pingaarutilinnik aamma suliat ataasiakkaat pingaarutillit pillugit,

5) naalagaaffiup isumannaatsuutinneranut oqartussaasuussallutik aam-ma isumannaatsuunissamik apeqqutit pillugit pisortat oqartussaasuinut inuinnarnullu siunnersuisassallutik ikiorsiisassallutillu, tassani ilan-ngullugu inuit isumannaatsuutinnissaat pillugu misissuinerni ikiuut-tassallutik,

6) inuit, kattuffiit suliniaqatigiiffiillu aamma oqartussaasut illersussal-lugit aamma

7) inatsisit atuuttut malillugit suliat paasiniaasartunut suliassiissutaasut allat suliarisassallugit.

*Imm.* 2. Justitsministerip aalajangersinnaavaa suliassat allat imm. 1, nr. 1-7-mi taaneqartut, Politiit paasiniaasartuinut suliassatut inississin-naanerat.

**§ 2.** (Kalaallit Nunaannut atuutilersinneqassanngilaq)

Kapitali 2

*Paasissutissanik pissarsiassanngortitsineq*

**§ 3.** Paasissutissat paasiniaasartut suliaannut pingaaruteqarsinnaasut pillugit Politiit paasiniaasartui katersisinnaapput pissarsiniarsinnaal-lutillu.

**§ 4.** Oqartussat ingerlatsisoqarfii allat Politiit paasiniaasartuisa noqqaa-neratigut paasissutissanik paasiniaasartunut ingerlatitseqqiisinnaapput, Kalaallit Nunaanni pinerluttulerinermi inatsimmi kapitalit 7-ip aamma 8-p unioqqutinneqarnerisigut pinaveersaartitsineq misissueqqissaari-nerlu pillugit paasissutissat paasiniaasartut suliassaasa isumaginis-saannut pingaaruteqarsorinartutut paasiniaasarfimmit naliliiffigine-qarpata.

Kapitali 3

*Misissuinerit*

**§ 5.** Politiit paasiniaasartui inunnik taakkualu sinnerlugit inatsisitigut ingerlatsisuusut pillugit misissuilersinnaavoq, Kalaallit Nunaanni piner-luttulerinermi inatsimmi kapitali 7-ip 8-llu unioqqutinneqarnerisigut pinaveersaartitsineq misissueqqissaarinerillu pillugit paasiniaasartut suliassaasa isumaginissaannut misissuinissat pingaaruteqarsorinartutut isigineqarpata.

Kapitali 4

*Misissueqqissaarineq pinngitsaaliissuteqarnikkullu iliuuseqarnerit*

**§ 6.** Politiit paasiniaasartuisa misissueqqissarinerinut pinngitsaaliissu-teqarnikkullu iliuuseqarnerinut il. il. Kalaallit Nunaanni eqqartuus-sisarnermik inatsimmi malittarisassat atuupput.

Kapitali 5

*Paasissutissanik suliarinnittarneq*

**§ 6 a.** Paasissutissanik pitsaasumik suliarinnittarneq tunngavigalugu paasissutissat suliarineqartassapput.

*Imm. 2.* Paasissutissanik suliarinninneq siunertat aalajangersimasut tun-ngaveqarluartullu malillugit ingerlanneqartassaaq, aammalu kingusinne-rusukkut suliarinninneq siunertanut naapertuutissalluni. Oqaluttuarisaa-nermut, naatsorsueqqissaarnermut ilisimatusarnermulluunniit atatillugu kingusinnerusukkut paasissutissanik katersuiffiusumi suliarinninneq siu-nertanut naapertuutinngitsutut isigineqassanngilaq.

*Imm. 3.* Paasissutissat suliarineqartut attuumassuteqartariaqarput alla-nullu tunngasunik ilaartorneqassanatik, siunertanut naammassinninnis-samut paasissutissanik katersuiffiusumi, siunertallu kingusinnerusukkut suliarineqarfissaanni. *Imm. 4.* Paasissutissanik suliarinninneq ima aaqqissuunneqassaaq, pisa-riaqarfiisigut paasissutissanik nalunaarsuinermi malinnaatitsinikkut. Taassuma saniatigut pisariaqartutigut nakkutiginnittoqassaaq, qulakkee-rumallugu paasissutissanik eqqunngitsunik imaluunniit salloqittaasunik suliarinninnginnissaq. Paasissutissat eqqunngitsuusutut imaluunniit sal-loqittaasuusutut paasineqartut erngertumik piiarneqassapput imaluunniit naqqinneqassapput. *Imm. 5.* Paasissutissat suliarineqartut piffissami sivisunerusumi toqqor-taatigineqassanngillat periarfissiisumik pineqartup kinaassusaata paa-sineqarnissaanut, siunertamut naapertuuttumik paasissutissat suliarine-qartillugit. *Imm. 6.* Politiit paasiniaasartuisa (PET) inuit normuinik paasissutissat suliarisinnaavaat kinaassutsimik paasinninnissaq siunertaralugu ima-luunniit inuup normuata suliamut normutut atornissaanut. *Imm. 7.* Paasissutissat uani inatsimmi pineqartut toqqortaateqarnermut malittarisassat naapertorlugit toqqortaatigineqarsinnaapput.

**§ 7.** Politiit paasiniaasartui inunnut paasissutissat suulluunniit suliari-sinnaavaat, suliarinninneq

1)akuersititseqqaarnikkut pissappat,

2)Kalaallit Nunaanni pinerluttulerinermi inatsimmi kapitali 7-ip aamma 8-p unioqqutinneqarnerisigut pinaveersaartitsineq misissueqqissaarnerlu pillugit paasissutissat paasiniaasartut suliassaasa isumaginissaannut pingaaruteqarsorinartutut naliliiffigineqarpata, imaluunniit

3) paasiniaasarfiup suliassaasa allat isumaginissaannut pisariaqartinne-qarpata. *Imm.* 2. Justitsministeri erseqqinnerusunik malittarisassiorsinnaavoq Politiit paasiniaasartuisa inunnut paasissutissanik suliarinnittarnerat pillugu.

**§ 8.** Politiit paasiniaasartuisa inuit sinnerlugit inatsisitigut ingerlat-sisuusut pillugit paasissutissat suulluunniit suliarisinnaavaat, suliarinnin-neq,

1) akuersititseqqaarnikkut pissappat,

2) Kalaallit Nunaanni pinerluttulerinermi inatsimmi kapitali 7-ip aamma 8-p unioqqutinneqarnerisigut pinaveersaartitsineq misissueq-qissaarnerlu pillugit paasissutissat paasiniaasartut suliassaasa isuma-ginissaannut pingaaruteqarsorinartutut naliliiffigineqarpata, ima-luunniit

3) paasiniaasarfiup suliassaasa allat isumaginissaannut pisariaqar-tinneqarpata. *Imm.* 2. Justitsministeri erseqqinnerusunik malittarisassiorsinnaavoq Politiit paasiniaasartuisa inuit sinnerlugit inatsisitigut ingerlatsisuusut pillugit paasissutissanik suliarinnittarnerat pillugu.

**§ 9.** Inatsit malillugu allamik aalajangersaasoqarsimatinnagu imaluunniit inatsit naapertorlugu aalajangersaasoqarsimatillugu ukiut 15-itkingulliit iluanni misissuinermut misissueqqissaarinermulluunniit atatillugu paa-sissutissanik nutaanik pissarsisoqarsimatinnagu inuit taakkualu sinner-lugit inatsisitigut ingerlatsisuusut pillugit paasissutissat pissarsiarine-qarsimasut Politiit paasiniaasartuisa piiarsinnaavaat.

*Imm.* 2. Imm. 1malillugu paasissutissanik piiaanngitsoortoqarsinnaavoq pisariaqarsorineqarpat tamanna, Politiit paasiniaasartuisa suliassaasa isumaginissaannut mianersuutassaqarnera tunngavigalugu, tak. § 1.

**§ 9 a.** Politiit paasiniaasartuisa sulinerminnut atatillugu maluginiar-passuk suliat naqitalluunniit § 7, imm. 1-imi aamma § 8, imm. 1-imi piumasaqaatinut naammassinninngitsuusut, taakkua taava piiarneqas-sapput, apeqqutaatinnagit § 9-mi piiaanissamut killigititaq imaluunniit § 7, imm. 2, imaluunniit § 8, imm. 2 malillugu piffissarititaasutut aalajangi-unneqarsimasut. Tamakkua saniatigut Politiit paasiniaasartui pisussaati-taanngillat suliami misissuinissamut naliliinissaq siunertaralugu, ilumut § 7, imm. 1, aamma § 8 imm. 1 naapertorlugit piumasaqaatit naammassineqarsimanersut.

*Imm. 2.* §§ 6 a-9-mi aalajangersakkat apeqqutaatinnagit Politiit paa-siniaasartui pisussaatitaanngillat paasissutissanik § 7, imm. 1-imi, aamma § 8 imm. 1-imi, aalajangersakkanut naammassinninngitsunut piiaanissamut, paasissutissat pineqartut naqitani allassimappata il. il. § 7, imm. 1-imi, aamma § 8, imm. 1-imi, piumasaqaatinik naammassinnittut, taamaattoq tak. imm. 3, aamma § 13, imm. 2.

*Imm. 3.* Justitsministeri malittarisassanik aalajangersaasinnaavoq, Politiit paasiniaasartui suliani aalajangersimasuni paasissutissanik annertusi-samik piiaasinnaanerannut, inatsisini aalajangersakkat avaqqullugit.

Kapitali 6

*Paasissutissanik ingerlatitseqqiisarneq*

**§ 10.** Politiit paasiniaasartui paasissutissanik Illersornissaqarfiup paa-siniaasartuinut (FE) ingerlatitseqqiisinnaapput, tamanna paasiniaasar-fiup suliassaasa isumaginissaannut pingaaruteqarpat.

*Imm. 2.* Inuit pillugit paasissutissanik naalagaaffiup oqartussaasuinut, inuinnarnut, nunat allat oqartussaasuinut aamma nunani tamalaani suliniaqatigiiffinnut ingerlatitseqqiisarnermi §§ 6 a aamma 7 malin-neqartassapput. Tamatuma saniatigut inuit pillugit paasissutissanut inatsimmi § 8, imm. 2 atorneqartassaaq, inuit pillugit paasissutissanut inatsimmi § 7, imm. 1 aamma § 8 imm. 1-imi taaneqartutut inger-latitseqqiineq pkt. 1.-imi taaneqartoq inunnut tunngassuteqarpat.

*Imm. 3.* Inuit allat sinnerlugit inatsisitigut ingerlatsisuusut pillugit paasissutissanik naalagaaffiup oqartussaasuinut, inuinnarnut, nunat allat oqartussaasuinut aamma nunani tamalaani suliniaqatigiiffinnut inger-latitseqqiisarnermi § 6 a-mi, imm. 1-5 aamma 7, aamma § 8 malinne-qartassapput.

*Imm. 4.* Imm. 2-mi aamma 3-mi taaneqartutut paasissutissanik aatsaat ingerlatitseqqiisoqarsinnaavoq ingerlatitseqqiinissaq pineqartoq nalilee-reernikkut isumannaatsutut isigineqarpat.

Kapitali 7

*Inatsisit malillugit politikkikkut suliaqarneq*

**§ 11.** Nunami najugaqavissup inuup inatsisit malillugit politikkikkut suliaqarnera pillugu, paasissutissat taassumunnga tunngasut Politiit paasiniaasartuisa imaaliinnarlugit suliarisinnaanngilaat.

*Imm. 2*. Politikkikkut inuup suliaqarnera inatsisinik malinninnerunersoq paasiniarlugu Politiit paasiniaasartuisa suliaqarsinnaanerannut imm. 1-imi aalajangersagaq aporfiussanngilaq.

*Imm. 3.* Politikkikkut peqatigiiffiit kattuffiillu paasissutissartaannik sulia-rinninnermi taakkunani aqutsisuusut pillugit paasissutissat ilanngunnis-saannut imm. 1-imi aalajangersagaq aporfiussanngilaq.

Kapitali 8

*Takunnissinnaatitaanermut malittarisassat il. il.*

**§ 12.** Inuk imaluunniit taanna sinnerlugu inatsisitigut ingerlatsisuusoq pillugit paasissutissanik Politiit paasiniaasartuisa suliarisaannik ilisimatinneqarnissamut pisinnaatitaaffeqanngillat imaluunniit pineqartut pillugit paasissutissanik paasiniaasartut suliarinninnerannik ilisimatinne-qarnissamut pisinnaatitaaffeqanngillat.

*Imm. 2.* Pissutsit immikkut ittut ajornartinngippassuk imm. 1-imi taaneqar-tutut paasissutissanik Politiit paasiniaasartui tamakkiisumik ilaannakor-tumilluunniit ilisimatitsissuteqarsinnaapput.

**§ 13.** Inuup imaluunniit taanna sinnerlugu inatsisitigut ingerlatsisuusup Tilsynet med Efterretningstjenesterne-p qinnuigisinnaavai misissoqqul-lugu, pineqartoq pillugu paasissutissanik pissusissamisuunngitsumik paasiniaasarfik suliaqarnersoq, tak. Politiit paasiniaasartui pillugit danskit inatsisaanni kapitali 9. Taamaattoqannginera Tilsynet med Efterretnings-tjenesterne-p qulakkiissavaat kingornalu pineqartoq taamaattoqanngin-neranik nalunaarfigissallugu.

*Imm. 2.* Imm. 1 naapertorlugu paasineqarpat Politiit paasiniaasartui paasissutissanik § 7, imm. 1-imut, aamma § 8, imm. 1-imut naapertuu-tinngitsumik suliaqartoq, taava paasissutissat piiarneqassapput § 9 a, imm. 2 apeqqutaatinnagu.

*Imm. 3.* Pissutsit immikkut ittut ajornartinngippassuk Tilsynet med Efterretningstjenesterne-p paasiniaasartoqarfik peqqusinnaavaa § 12, imm. 1-imi taaneqartutut paasissutissanik tamakkiisumik ilaannakortu-milluunniit ilisimatitseqqullugu.

*Imm. 4.* Inuk imm. 1 malillugu ilisimatinneqarsimasoq nalunaarnerup kingulliup kingorna qaammatit 6-it qaangiunnissaat sioqqullugu ilisi-matinneqarnissamik nutaamik piumasaqarsinnaanngilaq.

**§ 14.** Politiit paasiniaasartuisa sulinerat pisortat ingerlatsiviini ammasuu-nissaq pillugu inatsimmi ilaatinneqanngilaq. Taamaattorli pisortat inger-latsiviini ammasuunissaq pillugu inatsimmi § 6 atuuppoq. Tamatuma saniatigut pisortat ingerlatsiviini ammasuunissaq pillugu inatsit atuuppoq § 4, imm. 2 ilanngunnagu, aqutsinermi pissutsit pillugit Politiit paa-siniaasartuisa suliaanut tunngatillugu. Politiit paasiniaasartuisa sulinerat aammattaaq ingerlatsineq pillugu inatsimmi kapitali 4-6-imi aamma inuit pillugit paasissutissanut inatsimmi ilaatinneqanngilaq, tak. inuit pillugit paasissutissanut inatsimmi § 2, imm. 10.

*Imm. 2.* Justitsministerip aalajangersinnaavaa paasiniaasarfiup sulisorisa-minut suliai aamma isumannaatsuunissap akuersissutigineqartarneranut suliai pillugit inunnut paasissutissanik Politiit paasiniaasartuisa suliarin-nittarnerannut inunnut paasissutissanik suliarinnittarneq pillugu inat-simmi kapitalit 8-10 aamma pisortat ingerlatsinerat pillugu inatsimmi kapitalit 4-6 tamakkiisumik ilaannakortumilluunniit atuutsinneqassasut.

**§ 15.** Paasissutissat nalunaarutiginissaannut pisussaatitaaneq pillugu inat-simmi il. il. aalajangersakkat Politiit paasiniaasartuisa kukkunersiuinermut periaasiinut immikkut ittunut aningaasarsiaritinneqartartut pillugit paasis-sutissanut atuutinngillat.

Kapitali 9

*Tilsynet med Efterretningstjenesterne*

 **§§ 16-17. (**Kalaallit Nunaannut atuutilersinneqassanngillat)

**§ 18.** Tilsynet med Efterretningstjenesterne-p naammagittaalliortoqareer-neratigut imaluunniit nammineq suliniuteqarnermikkut §§ 3, 4 aamma 6 a-11-mi malittarisassat taakkualu tunngavigalugit malittarisassianik Politiit paasiniaasartui maleruaanersut nakkutigisassavaat, tak. politiit paasiniaasartui pillugit danskit inatsisaanni kapitali 9. Aammattaaq suliassat § 13-imi taaneqartut Tilsynet med Efterretningstjenesterne-p isumagisassavai.

**§ 19.** Tilsynet med Efterretningstjenesterne-p suliaminnut ilaatillugu § 18 malillugu Politiit paasiniaasartuinut oqaaseqaammik tunniussaqartar-sinnaapput.

*Imm. 2.* Tilsynet med Efterretningstjenesterne-p pissutsit justitminis-terimut ilisimasariaqarsorisatik ilisimatitsissutigisassavaat.

*Imm. 3.* Tilsynet med Efterretningstjenesterne-p oqaaseqaatiminni inassutigisaat, pisarneq avaqqullugu, Politiit paasiniaasartuisa malinni-arnagit aalajangerpassuk, tak. imm. 1, taava tamanna paasiniaasar-toqarfiup Tilsynet med Efterretningstjenesterne-mut ilisimatitsissutigis-savaa, pisariaqanngitsumillu kinguarsarnagu suliaq justitsministerimut aalajangiiffigisassanngorlugu saqqummiutissallugu.

**§ 20.** Paasissutissat atortullu suulluunniit paasiniaasartoqarfiup suliaa-nut pingaarutillit Politiit paasiniaasartuinit pissarsiarissallugit Tilsynet med Efterretningstjenesterne-p piumasarisinnaavaat.

*Imm. 2.* Tilsynet med Efterretningstjenesterne-mut ilaasortat allattoqar-fiullu sukkulluunniit kinaassutsimik atorsinnaasumik uppernarsaasii-nikkut eqqartuussivik akuersiteqqaarnagu ininut sunulluunniit Politiit paasiniaasartuisa suliaqarfigisaannut aallaavittullu aqutsivigisaannut imaluunniit paasissutissanik suliarineqartussanik pissarsiffigisaannut imaluunniit teknikkikkut atortunik toqqortaqarfigisaannut atugaannullu isersinnaatitaapput.

*Imm. 3.* Pissutsit massakkut inatsisitigullu atuuttut pillugit allakkatigut oqaaseqaateqaqqullugit Tilsynet med Efterretningstjenesterne-p Politiit paasiniaasartui piumasaqarfigisinnaavaat.

*Imm. 4.* Suliat suliarineqartut pillugit nassuiaasiornissamut Politiit paasi-niaasartuineersumik najuuttoqarnissaa Tilsynet med Efterretningstjenes-terne-p piumasarisin-naavaa.

**§ 21.** Tilsynet med Efterretningstjenesterne-p sulinera pisortat ingerlat-siviini ammasuunissaq pillugu inatsimmi ilanngunneqanngilaq. Taamaat-torli pisortat ingerlatsineranni ammasuunissaq pillugu inatsimmi § 6 Tilsynet med Efterretningstjenesterne-mut atuuppoq.

*Imm.* 2. Tilsynet med Efterretningstjenesterne-p sulinera pisortat inger-latsinerat pillugu inatsimmi kapitali 4-6-imi aamma inunnut paasis-sutissat pillugit inatsimmi ilanngunneqanngilaq.

**§ 22.** (Kalaallit Nunaannut atuutilersinneqassanngilaq)

Kapitali 10

*Atuutilersitsinermut ikaarsaariarnermullu aalajangersakkat*

**§ 23.** Inatsit atuutilerpoq ulloq […].

*Imm. 2.* (Kalaallit Nunaannut atuutilersinneqassanngilaq)

*Imm. 3.* Allagaatinik paasitinneqarnissamik qinnuteqaatit, inatsisip atuu-tilinnginnerani tunniunneqartut, malittarisassat maannamut atuuttut malillugit aalajangiiffigineqassapput.

*Imm. 4.* (Kalaallit Nunaannut atuutilersinneqassanngilaq)

**§ 24.** (Kalaallit Nunaannut atuutilersinneqassanngilaq)

**§ 25.** Naalakkiutit inatsit malillugu atuutilersinneqartut Kalaallit Nunaannut atuutinngillat.

Amalienborgimi tunniunneqarpoq, ulloq 17. November 2020

Kunngisut Atsiorpugut Naqissusiillutalu

MARGRETHE R.

 /Nick Hækkerup

1Aalajangersagaq imatut oqaasertaqarpoq: »Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakor-tumilluunniit Savalimmiunut aamma Kalaallit Nunaannut atuutilersinneqarsinnaavoq, allannguutit Savalimmiuni Kalaallillu Nunaanni pissutsinut naapertuuttut allannguu-tigitillugit.«

2Aalajangersagaq imatut oqaasertaqarpoq: »§§ 2 aamma 3 Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakortumilluunniit Savalimmiunut aamma Kalaallit Nunaannut atuutilersinneqar-sinnaavoq, allannguutit Savalimmiuni Kalaallillu Nunaanni pissutsinut naapertuuttut allannguutigitillugit.«

3Aalajangersagaq imatut oqaasertaqarpoq: »§ 1 kunngip peqqussutaatigut tamakkii-sumik ilaannakortumilluunniit Savalimmiunut aamma Kalaallit Nunaannut atuutiler-sinneqarsinnaavoq, allannguutit Savalimmiuni Kalaallillu Nunaanni pissutsinut naapertuuttut allannguutigitillugit.«

4Aalajangersagaq imatut oqaasertaqarpoq: »Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakor-tumilluunniit Savalimmiunut aamma Kalaallit Nunaannut atuutilersinneqarsinnaavoq, allannguutit Savalimmiuni Kalaallillu Nunaanni pissutsinut naapertuuttut allannguu-tigitillugit.«

5Aalajangersagaq imatut oqaasertaqarpoq: »Inatsimmi §§ 1, 4-25 aamma 29 Kalaallit Nunaannut atuutinngillat, kisianni inatsimmi §§ 1, 4, 8, 14, 17, 18, 24 aamma 25 kunngip peqqussutaatigut tamakkiisumik ilaannakortumilluunniit Kalaallit Nunaannut atuutilersinneqarsinnaapput, allannguutit Kalaallit Nunaanni pissutsinut naapertuuttut allannguutigitillugit.«

6Aalajangersagaq imatut oqaasertaqarpoq: »Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakor-tumilluunniit Savalimmiunut aamma Kalaallit Nunaannut atuutilersinneqarsinnaavoq, allannguutit Savalimmiuni Kalaallillu Nunaanni pissutsinut naapertuuttut allannguu-tigitillugit, taamaattoq tak. imm. 2.«